# Primera Dama de Catalunya

La Primera Dama de Catalunya és una designació no oficial que correspon a la muller o al marit (Primer Cavaller) del President de la Generalitat de Catalunya. Es tracta d'una figura no regulada per llei i sense cap atribució oficial. El paper social que històricament s'ha establert de la Primera Dama de Catalunya és acompanyar el President de la Generalitat en tota mena d'actes i ocasionalment participar en accions socials a les quals el President o algun membre del govern no poden assistir. Hi ha hagut un total de tretze primeres dames des de la restauració de la Generalitat de Catalunya l'any 1931.

## Llista

A dia d'avui, hi ha cinc primeres dames vives: Anna Hernández, casada amb José Montilla; Helena Rakòsnik, casada amb Artur Mas; Marcela Topor, casada amb Carles Puigdemont, Janina Juli, casada amb Pere Aragonès, i Marta Estruch, casada amb Salvador Illa.
| Núm. | Nom | Període | President de la Generalitat |
| 1 | Eugènia Lamarca i de Mier | 17 d'abril de 1931 ― 25 de desembre de 1933 | Francesc Macià i Llussà |
| 2 | Mercè Micó i Busquets | 31 de desembre de 1933 — 1936 | Lluís Companys i Jover |
| 3 | Carme Ballester i Llasat (27 d'abril de 1900 - 7 de març de 1972) | 5 d'octubre del 1936 — 15 d'octubre de 1940 | Lluís Companys i Jover |
| 4 | Florència Bas i Parent | 15 d'octubre de 1940 — 7 de maig de 1954 | Josep Irla i Bosch |
| 5 | Antònia Macià i Gómez (12 d'octubre de 1904 - 8 de setembre de 2001) | 16 d'agost de 1954 — 24 d'abril de 1980 | Josep Tarradellas i Joan |
| 6 | Marta Ferrusola i Lladós (28 de juny de 1935 - 8 de juliol de 2024) | 24 d'abril de 1980 — 16 de desembre de 2003 | Jordi Pujol i Soley |
| 7 | Diana Garrigosa Laspeñas (10 de novembre de 1944 - 10 de febrer de 2020) | 16 de desembre de 2003 — 24 de novembre de 2006 | Pasqual Maragall i Mira |
| 8 | Anna Hernández Bonancia | 24 de novembre de 2006 — 23 de desembre de 2010 | José Montilla i Aguilera |
| 9 | Helena Rakòsnik i Tomé (4 de març de 1957) | 23 de desembre de 2010 — 12 de gener de 2016 | Artur Mas i Gavarró |
| 10 | Marcela Topor (8 de setembre de 1976) | 12 de gener de 2016 — 28 d'octubre de 2017 | Carles Puigdemont i Casamajó |
| 11 | Carola Miró i Bedós (20 de juny de 1965 - 4 de maig de 2024) | 17 de maig de 2018 — 30 de setembre de 2020 | Joaquim Torra i Pla |
| 12 | Janina Juli i Pujol (20 d'abril de 1989) | 24 de maig de 2021 — 10 d'agost de 2024 | Pere Aragonès i Garcia |
| 13 | Marta Estruch Macías (?) | 10 d'agost de 2024 — actualitat | Salvador Illa i Roca |

## Vegeu també

* Primera dama

## Referències

* ↑ March, Oriol «Una figura no regulada a Catalunya ni a Espanya». , 19-01-2014 [Consulta: 11 gener 2016].
* 1 2 «Així és Marta Estruch, l'esposa de Salvador Illa». NacióDigital, 10-08-2024. [Consulta: 10 agost 2024].
* ↑ «Fallece a los 96 años Antònia Macià, viuda del presidente Josep Tarradellas». El País, 09-09-2001. [Consulta: 21 gener 2021].
* ↑ «Damas no, mujeres». El País, 14-11-2010. [Consulta: 21 gener 2021].
* ↑ «La esposa de Artur Mas, una «primera dama» conectada al aparato de poder». Diari ABC, 23-09-2013 [Consulta: 11 gener 2016].
* ↑ Elies, Miriam «Marcela Topor, la nueva “primera dama” de Catalunya». La Vanguardia, 10-01-2015.
* ↑ «Carola Miró, la primera dama de Catalunya». CCMA, 16-05-2018. [Consulta: 21 gener 2021].
* ↑ Villanueva, Marc. «Així és Janina Juli Pujol, dona de Pere Aragonès i nova primera dama als 32 anys». En Blau, 18-05-2021. [Consulta: 5 juny 2023].